હાલમાં હવે તે એક સફળ વ્યવસાઈ છે પણ નાની ઉંમરમાં પિતાને ગુમાવ્યાનું દુ:ખ આજે પણ તેને ડંખી રહ્યું છે. તે ઉપરાંત તેણે એક મહિલા હોવા છતાં પુરુષપ્રધાન વ્યવસાયમાં પોતાની અલગ છાપ ઉભી કરવા ઘણી મહેતન કરી છે અને મુશ્કેલીઓનો પણ સામનો કર્યો છે. વાણી જણાવે છે, “તમારા પર સતત સારો દેખાવ કરવાનું તો દબાણ રહે જ છે પણ સાથે સાથે તમારે પોતાની ક્ષમતા પણ સિદ્ધ કરવી પડે છે જેથી લોકોને તમારા પર વિશ્વાસ આવે. આ સંજોગોમાં મારી સામે પોતાનો વ્યવસાય શરૂ કરવો, તેના આર્થિક વ્યવહારો સંભાળવા અને તેનું સંચાલન કરવું ખૂબ જ મોટો પડકાર હતો.”